Sportowe a kulturne towarstwa su wažny stołp towaršnostneho žiwjenja kóždeje komuny. Toho su sej tež we Łazowskej gmejnje wědomi a spytaja tuž tajke cyłki podpěrać.
Łaz (AK/SN). Zaměrnje spěchować chce gmejna Łaz přichodnje swoje sportowe a dalše zjednoćenstwa. Jednohłósnje wobzamknychu radźićeljo na swojim wčerawšim posedźenju wustawki wo spěchowanju sporta a towarstwoweho žiwjenja. „Runje towarstwa wukonjeja wažne dźěło za sport, za hladanje dźěći a młodostnych kaž tež za zachowanje kulturneho žiwjenja“, podšmórny wjesnjanosta Thomas Leberecht (CDU). „Tónle angažement chcemy hódnoćić.“ Zakład je sprawne a wuwažene spěchowanje. Na te wašnje chce Łazowska gmejna čiłemu towarstwowemu žiwjenje přinošować.
hrv_Latn szl_Latn